Nobeta Edaletî ya Emîne û Ferît Şenyaşarî verê Edlîyeya Riha de dewam kena. Vizêr Vervatoxa Meclîsê Cinîyan ê HDPyî Ayşe Acar Başaran, Wekîla Sereka Koma HDPyî Merale Daniş Beştaş, Wekîla HDPyî ya Riha Ayşe Surucu, Hemşaredarê HDPyî, temsîlkarê Meclîsê Cinîyan ê HDPyî, endamê HDKyî, aktîvîstê TJA bîyî meymanê Sifreyê Edaletî yê Şenyaşaran.
Fitarî ra verî Başarane nameyê cinîyan ser o eşkerayîye daye û îfade kerd ke ê do tim paştî bidê xoverdayîşê Şenyaşara. Başarane da zanayene ke heta ke pêro kiştoxî ceza biwerê têkoşînê edaletî do dewam bikero.
Emîne Şenyaşar zî waşt ke wa lajê ci Fadil Şenyaşar bêro veradayene.
Ezanî ra dima cinîyan fitarê xo kerd.
